FI
17.1.2022
Euroopan unionin virallinen lehti
C 24/47
Kanne 10.11.2021 – Sunrise Medical ja Sunrise Medical Logistics v. komissio (Asia T-721/21) (2022/C 24/61) Oikeudenkäyntikieli: englanti Asianosaiset Kantajat: Sunrise Medical BV (Amsterdam, Alankomaat) ja Sunrise Medical Logistics BV (Amsterdam) (edustajat: asianajajat L. Ruessmann ja J. Beck) Vastaaja: Euroopan komissio
Vaatimukset Kantaja vaatii unionin yleistä tuomioistuinta — kumoamaan 6.8.2021 annetun komission täytäntöönpanoasetuksen (EU) 2021/1367 kokonaisuudessaan sen voimaantulopäivästä lukien — velvoittamaan Euroopan komission korvaamaan oikeudenkäyntikulut.
Oikeudelliset perusteet ja pääasialliset perustelut Kanteensa, joka koskee 6.8.2021 annetun komission täytäntöönpanoasetuksen (EU) 2021/1367 (1) kumoamista, tueksi kantajat vetoavat kolmeen kanneperusteeseen. 1.
Ensimmäinen kanneperuste, joka perustuu perussopimusten tai niiden soveltamiseen liittyvien kaikkien oikeussääntöjen rikkomiseen.
Kantajat väittävät ensinnäkin, että komissio teki oikeudellisen virheen jättäessään ottamatta huomioon vammaisten oikeuksien ja ihmisarvon suojelemista ja edistämistä koskevan Yhdistyneiden Kansakuntien yleis­ sopimuksen.
Toiseksi komissio ei ottanut ollenkaan tai riittävästi huomioon mainitun yleissopimuksen täytäntöönpanoa Euroopan unionin oikeudessa tässä asiayhteydessä erityisesti siten kuin sitä on sovellettu asiassa C-198/15, Invamed Group ym.
(2), vaan sovelsi väärää vammaisuuden käsitettä.
Sitä vastoin riidanalaisessa asetuksessa otetaan huomioon merkityksettömiä kriteerejä, jotka perustuvat toimiin, jotka on toteutettu ennen 26.11.2009 annettua neuvoston päätöstä (3) ja vammaisten oikeuksien ja ihmisarvon suojelemista ja edistämistä koskevaa Yhdistyneiden Kansakuntien yleissopimusta. 2.
Toinen kanneperuste, joka perustuu asiassa C-463/98 Cabletron (4) tarkoitettuun ilmeiseen virheeseen.
Kantajat väittävät, että komissio on ottanut huomioon merkityksettömiä seikkoja ja on tukeutunut niihin määrittäessään, että riidanalaisessa asetuksessa (riidanalaisen asetuksen liitteessä olevassa sarakkeessa 3) yksilöity tuote on luokiteltava yhdistetyn nimikkeistön nimikkeeseen 8703 eikä nimikkeeseen 8713.
Ne väittävät lisäksi ja vaihtoehtoisesti, että komissio on luokitellut virheellisesti tuotteen, joka pitäisi asiassa C-198/15, Invamed, tehtyjen toteamusten nojalla luokitella yhdistetyn nimikkeistön nimikkeeseen 8713. 3.
Kolmas kanneperuste, joka perustuu olennaisten menettelymääräysten ja erityisesti sen menettelyä koskevan säännön rikkomiseen, jolla on tarkoitus taata, että toimet muotoillaan huolella, minkä noudattamisella voi olla vaikutusta toimen sisältöön.
(1) 2
() (3) (4)
Tiettyjen tavaroiden luokittelusta yhdistettyyn nimikkeistöön 6.8.2021 annettu komission täytäntöönpanoasetus (EU) 2021/1367 (EUVL 2021, L 294, s. 1).
Tuomio 26.5.2016, Invamed Group Ltd ym. v.
Commissioners for Her Majesty’s Revenue & Customs, C-198/15, EU:C:2016:362.
Vammaisten henkilöiden oikeuksia koskevan Yhdistyneiden Kansakuntien yleissopimuksen tekemisestä Euroopan yhteisön puolesta 26.11.2009 tehty neuvoston päätös 2010/48/EY (EUVL 2010, L 23, s. 35).
Tuomio 10.5.2001, Cabletron Systems Ltd v.
The Revenue Commissioners, C-463/98, EU:C:2001:256.